Vatrāne (stacija)
Šis raksts ir par dzelzceļa staciju. Par apdzīvoto vietu skatīt rakstu Vatrāne. Vatrāne bija pieturas punkts dzelzceļa līnijā Rīga Preču—Ērgļi starp Kastrānes un Ķeipenes pieturām, Ogres novada Ķeipenes pagastā, 66 km attālumā no Rīgas. Pietura atradās blakus Vatrānes ciemam. Vatrānes pietura tika atklāta līdz ar dzelzceļa līnijas Rīga—Ērgļi posma Suntaži—Ērgļi atklāšanu 1937. gadā. Tā tika slēgta līdz ar dzelzceļa līnijas slēgšanu 2009. gadā. Bijušā pieturas punkta vietā atrodas tikai pussabrucis soliņš un perona atliekas.